ZÁPISNICA 

zo zasadnutia valného zhromaždenia Spoločenstva vlastníkov pasienkových a lesných pozemkov Fačkov SVPaLP, a zároveň i Združenia vlastníkov pasienkových a lesných pozemkov ZVPaLP  obce Fačkov dňa 29.3.2026
1. Otvorenie  
Celé valné zhromaždenie viedol predseda spoločenstva p. Rastislav Hollý. 
2. Návrh a schválenie programu, zapisovateľa a overovateľov zápisnice

zapisovateľ: Vlastimil Bielik

mandátová komisia: Vlastimil Bielik, Cyril Hollý, Miroslav Rybárik

overovatelia zápisnice: Hollý Július, Bielik Vlastimil

Predseda prečítal program VZ:

1. Otvorenie 

2. Návrh a schválenie programu, zapisovateľa a overovateľov zápisnice

3. Správa mandátovej komisie k účasti členov na valnom zhromaždení

4. Kontrola uznesení z predchádzajúceho VZ

5. Výročná správa predsedu spoločenstva a združenia

6. Správa lesného odborného hospodára za rok 2025 a plán činnosti v lese pre rok 2026

7. Finančná správa hospodára spoločenstva a združenia za rok 2025

8. Správa dozornej rady

9. Diskusia

10. Uznesenie

11. Ukončenie

12. Vyplácanie finančného výnosu za nájom z poľnohospodárskych a poľovných pozemkov za rok 2025

HLASOVANIE  (ZA 100 % PROTI - nikto ZDRŽAL SA – nikto)
3. Správa mandátovej komisie k účasti členov na valnom zhromaždení

Vlastimil Bielik – predseda mandátovej komisie 

Miroslav Rybárik – člen mandátovej komisie 

Hollý Cyril – člen mandátovej komisie

Predseda mandátovej komisie Vlastimil Bielik informoval prítomných, že na dnešnom VZ sa zúčastnilo 88 spoluvlastníkov a ďalších 57 bolo doručených splnomocnení, ktorí vlastnia 60,42 % obhospodarovaného majetku, čiže VZ je uznášaniaschopné.
4. Kontrola uznesení z predchádzajúceho VZ

VZ konštatuje, že z predchádzajúceho VZ boli splnené všetky uznesenia

5. Výročná správa predsedu spoločenstva a združenia

Rastislav Hollý – predseda združenia a spoločenstva predniesol správu o činnosti za rok 2025
6. Správa lesného odborného hospodára za rok 2024 a plán činnosti v lese pre rok 2025
Miroslav Rybárik – OLH  predniesol správu o činnosti za rok 2025
7. Finančná správa hospodára spoločenstva a združenia za rok 2024
Vladimír Janiga – pokladník výboru spoločenstva a združenia; 

Spoločenstvo k 31.12.2025
Príjem                                                                                                   14 607,32 eur

Výdaj                                                                                                     11 545,63  eur 

Zisk pred zdanením                                                                              3 061,69  eur 

Daň                                                                                                             549,25  eur

Zisk po zdanení                                                                                     2 512,44  eur
8. Správa dozornej rady

Dozorná rada pracovala v zložení: Miroslav Zúbek, Rastislav Gabaj, Jozef Fusko ml. a  zúčastňovala sa výborových schôdzi a týmto dôkladne sledovala činnosť výboru.

Celá správa DR napísaná a prednesená na VZ predsedom spoločenstva je prílohou zápisnice.

9. Diskusia
Mgr. Monika Vysoká mala na výbor Združenia nasledovné otázky: 
1. Nájomná zmluva a dodatok č.1 pani Kamily Rybárikovej - Kto konkrétne a kedy rozhodol o vydaní Dodatku č. 1 k Nájomnej zmluve zo dňa 1.11.2025, ktorým došlo k navýšeniu celkovej výmery prenajímanej poľnohospodárskej pôdy – z pôvodných 9,3711 ha na 382,8844 ha a výmery účastníkov združenia z 5,1833 ha na 126,3859 ha? 
Odpovedal tajomník združenia, ospravedlnil sa za vzniknutú chybu v písaní a prisľúbil nápravu vo forme stiahnutia dodatku a vyhotovenia nového.

2. Má výbor združenia vedomosť o tom, že na poľnohospodárskej pôde v katastrálnom území Fačkov hospodári spoločnosť P & T, verejná obchodná spoločnosť, ktorá figuruje na portáli GSAA ako obhospodarovateľ tejto pôdy a poberá z nej poľnohospodárske dotácie, napriek tomu, že táto spoločnosť nie je zmluvnou stranou žiadnej nájomnej zmluvy uzatvorenej s naším združením? 

Výbor spoločenstva prehlásil, že si je vedomý tejto skutočnosti, ale nakoľko je konateľom tejto spoločnosti p. Fučík, ktorý je aj konateľom firmy FATIMEX, neriešila sa samostatná nájomná zmluva.

3. Bolo uznesením Valného zhromaždenia alebo iným platným rozhodnutím orgánov združenia riadne odsúhlasené ustanovenie Článku VI., bodu 10 nájomnej zmluvy, ktoré umožňuje nájomcovi prenajať pôdu vlastníkov združenia tretím osobám bez akéhokoľvek obmedzenia výšky podnájomného a bez povinnosti informovať o tom združenie? Ak áno, žiadam o odkaz konkrétneho uznesenia, ktorým spoluvlastníci združenia s týmto ustanovením vyslovili súhlas. Ak takéto uznesenie neexistuje, kto a na základe akého oprávnenia zaradil toto ustanovenie do nájomnej zmluvy bez vedomia a súhlasu spoluvlastníkov združenia?
Valné zhromaždenie k tomuto prijalo uznesenie č. 7.

Keďže bolo požiadavkou Mgr. Vysokej na všetky otázky konkrétne odpovedať aj s prijatím uznesení, výbor Združenia vlastníkov otázky preberie a odpovie po výborovej schôdzi v apríli, čo bude uvedené v zápisnici z výborovej schôdze.

4.  Uznesenie
Prečítal tajomník spoločenstva a združenia 

5. Ukončenie

Rastislav Hollý sa poďakoval prítomným a ukončil priebeh valného zhromaždenia.

6. Vyplácanie finančného výnosu za nájom z poľnohospodárskych pozemkov a za nájom poľovných pozemkov  za rok 2025
PODPISY:

Zapisovateľ:  Vlastimil Bielik 




_____________________
Overovateľ:   Hollý Július




_____________________
Overovateľ:   Bielik Vlastimil




_____________________
